వ్యవసాయ మంత్రిత్వ శాఖ
దిగ్బంధం వేళ వ్యవసాయం-అనుబంధ కార్యకలాపాలను
ప్రోత్సహించేందుకు వ్యవసాయ-సహకార-రైతుసంక్షేమ శాఖ చర్యలు
అఖిల భారత వ్యవసాయ రవాణా సహాయ కేంద్రం ప్రారంభం;
పీఎంబీఎఫ్వై కింద 12 రాష్ట్రాల్లో రైతులకు రూ.2,424 కోట్లు పంపిణీ;
కేసీసీ కింద 18.26 లక్షల దరఖాస్తులపై రూ.17,800 కోట్ల రుణాలు మంజూరు
జాతీయ దిగ్బంధం నేపథ్యంలో దేశవ్యాప్తంగా వ్యవసాయం, అనుబంధ రంగ కార్యకలాపాలను ప్రోత్సహించేందుకు కేంద్ర వ్యవసాయ-సహకార-రైతు సంక్షేమ శాఖ అనేక చర్యలు చేపట్టింది. దీనికి సంబంధించి తాజా వివరాలివే:
- పంట కోతలు, విత్తనాల సీజన్ దృష్ట్యా కేంద్రం ప్రభుత్వం మినహాయింపు ఇచ్చిన వ్యవసాయ కార్యకలాపాలు కిందివిధంగా ఉన్నాయి:
- కనీస మద్దతుధర కార్యకలాపాలుసహా వ్యవసాయోత్పత్తుల సేకరణలోగల సంస్థలు;
- పొలాల్లో రైతులు, రైతు కూలీలు చేసుకునే వ్యవసాయ పనులు;
- వ్యవసాయ మార్కెట్ కమిటీలు లేదా రాష్ట్ర ప్రభుత్వ అనుమతిగల ‘మండీలు’,
- రాష్ట్ర/కేంద్రపాలిత ప్రభుత్వాల అనుమతితో రైతులు/సహకారసంఘాల నుంచి నేరుగా వ్యవసాయోత్పత్తులు కొనుగోలుచేసే ‘టోకు మండీలు’;
- విత్తనాలు, ఎరువులు, పురుగుమందుల తయారీ, ప్యాకేజింగ్ సంస్థలు; చిల్లర దుకాణాలు;
- వ్యవసాయ యంత్రాలు, పరికరాలు అద్దెకు ఇచ్చే సంప్రదాయ కిరాయి కేంద్రాలు;
- రాష్ట్రంలో, రాష్ట్రాలమధ్య పంటకోతలుసహా ఇతర కార్యకలాపాలకు వాడే యంత్రాల సంచారం;
- viii. శీతల-సాధారణ గిడ్డంగుల సేవలు;
- ఆహార ఉత్పత్తుల ప్యాకింగ్ సామగ్రి తయారీ సంస్థలు;
- నిత్యావసర వస్తు రవాణా;
- వ్యవసాయ యంత్రాలు, విడిభాగాలు , మరమ్మతు దుకాణాలు;
- కార్మికుల గరిష్ఠ సంఖ్య 50 శాతం మించకుండా తేయాకు  పరిశ్రమ.
- పండ్లు-పూలు, కూరగాయలుసహా నశ్వర ఉత్పత్తుల సత్వర రవాణా నిమిత్తం 1800-180-4200; 14488 నంబర్లతో “అఖిలభారత వ్యవసాయ-రవాణా సహాయ కేంద్రాన్ని ఇవాళ కేంద్ర వ్యవసాయశాఖ మంత్రి ప్రారంభించారు. జాబితాలోని ఉత్పత్తుల రవాణాలో సమస్యలు ఎదురైనపుడు ఈ సహాయ కేంద్రానికి ఫోన్చేస్తే పరిష్కారం లభిస్తుంది.
- దేశంలో ఏప్రిల్ 24న దిగ్బంధం మొదలయ్యాక ప్రధానమంత్రి కిసాన్ సమ్మాన్ నిధి పథకం కింద 8.46 కోట్ల మంది రైతులకు రూ.16,927 కోట్లు విడుదల.
- ప్రధానమంత్రి గరీబ్ కల్యాణ్ యోజన కింద రాష్ట్రాలు/కేంద్రపాలిత ప్రాంతాలకు 5,516 టన్నుల పప్పు దినుసుల సరఫరా.
- నిత్యావసరాలుసహా నశ్వర ఉత్పత్తుల రవాణాకు 67 మార్గాల్లో 236 ప్రత్యేక పార్శిల్ రైళ్లను నడుపుతున్న రైల్వేశాఖ.
- అత్యున్నత గుర్తింపుగల నర్సరీల ధ్రువీకరణను 2020 సెప్టెంబర్ 30దాకా పొడిగించిన ఎన్హెచ్బి.
- రాష్ట్రంలో లేదా రాష్ట్రాల మధ్య వలసకు వీలున్న తేనెటీగల పెంపకానికి అనుమతి
- ప్రధానమంత్రి పంటల బీమా పథకంకింద 12రాష్ట్రాల్లో రైతులకు రూ.2,424కోట్ల పంపిణీ.
- బంగారం తాకట్టు రుణాలు, వ్యవసాయ రుణాలను కిసాన్ క్రెడిట్ కార్డు ఖాతాలుగా మార్చుకునే గడువు 31.03.2020 నుంచి 31.05.2020కి పొడిగింపు.
- పొడిగించిన రుణాల చెల్లింపు గడువు 31.05.2020లోగా లేదా వాస్తవ గడువు... ఏది ముందైతే ఆ తేదీనాటికి చెల్లింపు పూర్తయితే బ్యాంకులకు 2 శాతం, సకాలంలో చెల్లింపులకు రైతులకు ప్రోత్సాహకం కింద 3 శాతం వంతున వడ్డీ రాయితీ.
- కిసాన్ క్రెడిట్ కార్డుల సంతృప్తత సాధనలో భాగంగా పీఎం-కిసాన్ లబ్ధిదారుల నుంచి 83లక్షల దరఖాస్తులు రాగా, 18.26లక్షల దరఖాస్తులపై రూ.17,800కోట్లు మంజూరు.
- రబీ-2020లో రూ.606.52 కోట్ల కనీస మద్దతు ధరతో 1,24,125 టన్నుల పప్పులు-నూనెగింజల కొనుగోలుద్వారా 91,710 మంది రైతులకు లబ్ధి.
- ఈ-నామ్ వేదిక ఆధారంగా జాతీయ స్థాయిలో 7.76 లక్షల ట్రక్కులు, 1.92 లక్షల రవాణాదారులతో సాముదాయక రవాణా సౌకర్యం కల్పన
- వ్యవసాయ, ఆహార ఉత్పత్తుల రవాణా సంబంధిత సమస్యల పరిష్కారానికి అపెడా  చొరవ; ప్రధాన ఉత్పత్తుల ఎగుమతి ప్రారంభం.
- గోధుమ మిగులు ఉత్పత్తి నేపథ్యంలో నాఫెడ్ ద్వారా ఆఫ్ఘనిస్థాన్కు 50వేల టన్నులు, లెబనాన్కు 40వేల టన్నుల వంతున ఎగుమతి.
- ఎగుమతి-దిగుమతి సంబంధ ధ్రువీకరణపత్రాల డిజిటల్ నకళ్ల సమర్పణకు అనుమతి.
- ఎగుమతులకు 9,759 ధ్రువీకరణ పత్రాల జారీ, దిగుమతులపై 2,728 నకళ్ల స్వీకరణ ద్వారా సరకుల విడుదల
- కోవిడ్-19 నేపథ్యంలో అనుమతుల చెల్లుబాటు ముగిసిన వివిధ సంస్థలకు గడువు పొడిగింపు
- పురుగుమందుల దిగుమతులకు 33, ఎగుమతులకు 309, దేశీయంగా తయారీకి 1,324 వంతున అనుమతులు మంజూరు.
- ఖరీఫ్-2020 సీజన్ కోసం అఖిలభారత స్థాయిలో విత్తన అవసరాల అంచనాలను వివిధ భాగస్వాములకు అందజేసిన ప్రభుత్వం. దిగ్బంధం సమయంలో ఉత్తర భారత రాష్ట్రాల్లో 2.70 లక్షల క్వింటాళ్ల తృణధాన్యాలు, చిరుధాన్యాలు, పప్పుదినుసుల విత్తనాలతోపాటు 42.50 లక్షల ప్యాకెట్ల పత్తివిత్తనాల రవాణా.